# data[].attributes.body
เป็น Windows รุ่นแรก เปิดตัวอย่างเป็นทางการเมื่อวันที่ 20 พฤศจิกายน พ.ศ. 2528 เป็นระบบปฏิบัติการ 16 บิทที่รันด้วย MS-DOS ถูกออกแบบมาเพื่อให้สามารถเรียกใช้งานโปรแกรมหรือฟังก์ชั่นต่างๆ ของ DOS โดยเป็นครั้งแรกที่ทำ GUI (Graphical User Interface) เพื่อเชื่อมต่อกับผู้ใช้งาน โดยมีการควบคุมผ่าน Mouse และ Keyboard สามารถปรับแต่งการแสดงผล และเล่นเกม Reversi ได้

# data[].attributes.body
เป็น Windows รุ่นถัดมาที่เปิดตัวในช่วงปี พ.ศ. 2530 ยังคงมีหน้าตาโดยรวมที่คล้ายคลึงกับ Windows 1.0 อยู่ แต่จะเพิ่มฟังก์ชั่นในส่วนของปุ่มลัดบนคีย์บอร์ด ปุ่มย่อหน้าจอ และปุ่มขยายหน้าจอ ซึ่งทำให้สามารถเปิดหน้าจอ 2 หน้าพร้อมกัน และย่อ-ขยายขนาดได้ นอกจากนั้นยังเป็น Windows รุ่นแรกที่เริ่มรองรับกราฟิกแบบ VGA อีกด้วย

# data[].attributes.body
เปิดตัวในช่วงปี พ.ศ. 2533 ยังคงต้องอาศัยการทำงานร่วมกับ DOS และยังใช้หน่วยประมวลผลรูปแบบเดียวกับ Windows 2.1 แต่มีการออกแบบ Interface ใหม่ มีระบบการจัดการหน่วยความจำที่ดีขึ้น เปลี่ยนโปรแกรม File Manager และโปรแกรมใน DOS ใหม่ รวมไปถึงเพิ่มประสิทธิภาพในการใช้งาน ทำให้สามารถเรียกใช้โปรแกรมต่างๆ ได้ง่ายและสะดวกมากขึ้น นอกจากนั้นยังเพิ่มโปรแกรมที่ดังๆ เข้ามา เช่น Notepad และเกม Solitaire วินโดวส์รุ่นนี้จึงเป็นรุ่นที่ประสบความสำเร็จอย่างมากในช่วงเวลานั้น และเป็นคู่แข่งกับ Macintosh จาก Apple อย่างชัดเจน

# data[].attributes.body
เปิดตัวในช่วงปี พ.ศ. 2536 โดยเป็น Windows รุ่นแรกที่สามารถทำงานได้ด้วยตนเองโดยไม่ต้องพึ่งพา DOS อีกต่อไป และเป็นระบบปฏิบัติการ 32 บิตรุ่นแรกอีกด้วย ซึ่ง NT นั้นย่อมาจาก New Technology เวอร์ชั่นนี้ถือเป็นระบบปฏิบัติการที่ออกแบบมาสำหรับธุรกิจที่เน้นประสิทธิภาพโดยเฉพาะ โปรแกรม 16 บิตสามารถทำงานได้บนวินโดวส์เวอร์ชั่นนี้ แต่โปรแกรม 32 บิตจะไม่สามารถทำงานกับวินโดวส์รุ่นก่อนๆ ได้ ซึ่ง Windows NT นั้นมีเวอร์ชั่น 3.1, 3.5, 3.51 จนถึง 4.0

# data[].attributes.body
เปิดตัวในช่วงปี พ.ศ. 2538 เป็น Windows รุ่นแรกที่ออกแบบมาโดยมีกลุ่มเป้าหมายคือผู้ใช้งานทั่วไป ซึ่งมีการรวม DOS และ Windows ไว้ด้วยกัน สามารถทำงานได้ทั้ง 16 และ 32 บิต มีการเพิ่ม Start Menu และ Task Bar เข้ามาเป็นครั้งแรก โดยวินโดวส์รุ่นนี้ถือเป็นรุ่นที่ประสบความสำเร็จอย่างมาก และมีผู้ใช้งานเยอะที่สุดเมื่อเทียบกับ Windows เวอร์ชั่นอื่นๆ นอกจากนั้นรูปแบบของ Layout ของ Windows 9.5 ก็ยังคงใช้มาถึงปัจจุบัน

# data[].attributes.body
เปิดตัวในช่วงปี พ.ศ. 2541 เป็นรุ่นต่อยอดจาก Windows 95 โดยมีการเพิ่มมาตรฐานไดรเวอร์ WDM เข้ามา รุ่นก่อนหน้าจะใช้ VxD เป็นหลัก วินโดวส์รุ่นนี้จึงเป็นรุ่นที่รองรับทั้งโปรแกรมสมัยเก่าและสมัยใหม่ ซึ่งหลังจากเปิดตัวรุ่นแรกก็ได้มีการเปิดตัว Windows 98 Second Edition ออกมาในช่วงปี พ.ศ. 2542 อีกด้วย

# data[].attributes.body
เปิดตัวในช่วงปี พ.ศ. 2543 เป็นระบบปฏิบัติการในรูปแบบ NT ที่เน้นกลุ่มเป้าหมายไปยังผู้ใช้ระดับสูงและกลุ่มธุรกิจ โดยมีการแบ่งเป็น 5 รุ่นย่อยได้แก่ Professional, Server, Advanced Server, Datacenter Server และ Advanced Server 64-bit Limited Edition

# data[].attributes.body
เปิดตัวในช่วงปี พ.ศ. 2543 ซึ่งเป็นวินโดวส์รุ่นที่แม้จะยังมี DOS อยู่ในระบบปฏิบัติการ แต่ก็เปิดการเข้าถึง ทำให้เกิดปัญหาในการใช้งานโปรแกรมบางโปรแกรม โดย Windows รุ่นนี้ได้รับวิจารณ์ว่าเป็นระบบปฏิบัติการที่แย่ที่สุดที่ Microsoft พัฒนาออกมา

# data[].attributes.body
เป็น Windows ที่เปิดตัวมาตั้งแต่ปี พ.ศ. 2544 โดยเป็นวินโดวส์ที่มีกลุ่มเป้าหมายคือผู้ใช้งานทั่วไป ซึ่งมีการพัฒนาทั้งในด้านกราฟิก, UI และประสิทธิภาพเป็นอย่างมาก ทำให้ Windows XP กลายเป็นระบบปฏิบัติการที่ได้รับความนิยมเป็นอย่างมาก โดยมีการอัพเดทอย่างต่อเนื่องทั้งรุ่น SP1, 1a, SP2 และ SP3 ซึ่งแม้ว่าจะเปิดตัวมาเป็นระยะเวลาเกือบ 20 ปีแล้ว ก็ยังคงมีผู้ใช้งานมาจนถึงปัจจุบัน แต่ระบบปฏิบัติการนี้ Microsoft หยุดการสนับสนุนอย่างเป็นทางการแล้วตั้งแต่ปี พ.ศ. 2557 แต่ก็ยังคงมีบริการการดูแลเป็นพิเศษแบบเสียค่าบริการสำหรับอุปกรณ์ที่ยังจำเป็นต้องใช้ Windows XP อยู่

# data[].attributes.body
เป็น Windows ที่เปิดตัวในช่วงปี พ.ศ. 2549 แต่เริ่มจำหน่ายในปี พ.ศ. 2550 โดยมีความสามารถที่สูงกว่า Windows XP ทั้งในด้านการแสดงผล การค้นหา การพิมพ์ ถึงแม้ว่าจะมีคุณสมบัติที่ดีกว่า Windows XP แต่ Windows Vista มีความต้องการขั้นต่ำที่สูงมาก จึงทำให้ ณ ขณะนั้น มีคอมพิวเตอร์ที่สเปกสูงพอจะสามารถใช้งาน Windows Vista ได้น้อยมาก และเครื่องที่ใช้งาน Vista ก็มีปัญหาในการทำงานที่ช้า จึงทำให้ Vista ไม่ประสบความสำเร็จมากนัก

# data[].attributes.body
เป็น Windows ที่เปิดตัวที่ช่วงปี พ.ศ. 2552 โดยเป็นรุ่นที่แก้ไขข้อบกพร่องที่พบใน Windows Vista แต่ยังคงต้องการสเปกขั้นต่ำที่สูงพอกันกับ Vista ซึ่งในช่วงรอยต่อระหว่าง Vista และ 7 นั้น ผู้ผลิตฮาร์ดแวร์ได้มีการยกระดับประสิทธิภาพและเพิ่มความสามารถอย่างรวดเร็ว จึงทำให้ ณ ขณะวันที่เปิดตัว Windows 7 สามารถใช้งานได้ดีในหลายอุปกรณ์ จึงทำให้มีผู้ใช้งานเป็นจำนวนมากมาจนถึงปัจจุบัน

# data[].attributes.body
เป็นระบบปฏิบัติการที่เปิดตัวช่วงปี พ.ศ. 2553 และวางจำหน่ายในปี พ.ศ. 2555 ซึ่งมีการดีไซน์แบบใหม่ให้ดูทันสมัย โดยมาพร้อมกับ Live Tiles ที่มีดีไซน์สวยงาม และรองรับการ Touch Screen อีกด้วย เป็นการยกเครื่องดีไซน์จาก Windows 7 พอสมควร และนอกจากนั้นยังมีการเพิ่ม Windows Store ศูนย์รวมแอปพลิเคชั่นต่างๆ เข้ามาอีกด้วย ซึ่ง Windows 8 นี้ยังมีอีกสองเวอร์ชั่นหนึ่งนั่นก็คือ Windows RT ซึ่งออกแบบมาสำหรับอุปกรณ์พกพาโดยเฉพาะ รองรับเฉพาะโปรแกรมบน Windows Store เท่านั้น และ Windows 8.1 ที่รองรับการแสดงผลหลายโปรแกรมพร้อมกัน และรองรับการแสดงผลในหลายหน้าจอ

# data[].attributes.body
เป็น Windows รุ่นล่าสุดและรุ่นปัจจุบันที่ Microsoft ยังมีการสนับสนุนและมีการอัพเดทอย่างต่อเนื่อง ซึ่งมีแนวคิดการออกแบบเดียวกันกับ Windows 8 แต่เพิ่มความสะดวกสบายในการใช้งานทั้งในรูปแบบสัมผัสและรูปแบบเดิม โดยเปิดตัวในปี พ.ศ. 2557 และวางจำหน่ายในปี พ.ศ. 2558 และในช่วงปีแรกของการเปิดตัว Microsoft ได้เปิดให้ผู้ใช้งาน Windows 8.1 และ Windows 7 สามารถอัพเกรดเป็น Windows 10 ได้ฟรี